CELEX: 32012R1109
Language: da
Date: 2012-11-23 00:00:00
Title: Kommissionens gennemførelsesforordning (EU) nr. 1109/2012 af 23. november 2012 om tarifering af varer i den kombinerede nomenklatur

29.11.2012   
            
            
               DA
            
            
               Den Europæiske Unions Tidende
            
            
               L 329/3
            
         KOMMISSIONENS GENNEMFØRELSESFORORDNING (EU) Nr. 1109/2012
   af 23. november 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. november 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En elektronisk enhed (en såkaldt CCD-billedsensor) i et keramisk hus med 60 ben bestående af:
                  
                              —
                           
                           
                              3 ladningskoblede (CCD) chips arrangeret lineært med et røntgenfølsomt aktivt område på 220 × 6 mm. Hver CCD-chip har 1 536 × 128 pixel med en pixelstørrelse på 48 × 48 μm
                           
                        
                              —
                           
                           
                              3 fiberoptiske plader med scintillatorer monteret på hver CCD-chip.
                           
                        Enheden har en udgang med integrerede kredsløb.
                  Enheden installeres i røntgenkameraer med henblik på at danne billeder. De fiberoptiske plader med scintillatorer konverterer røntgenstrålerne til synligt lys, som projiceres over på CCD-sensoren. CCD-sensoren konverterer lyset til et elektrisk signal, som forarbejdes til et analogt eller digitalt billede.
                  Enheden er konstrueret til at danne røntgenbilleder.
               
               
                  8529 90 92
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 (b) i afsnit XVI og teksten til KN-kode 8529, 8529 90 og 8529 90 92.
                  Da enheden består af flere komponenter, f.eks. lysfølsomme celler, integrerede kredsløb og fiberoptiske plader med scintillatorer, er tarifering under pos. 8541 som en lysfølsom halvlederkomponent udelukket.
                  Da enheden enten udelukkende eller hovedsagelig anvendes til digitale røntgenkameraer, skal den tariferes under KN-kode 8529 90 92 som en del til fjernsynskameraer henhørende under pos. 8525 80 19.